Tusai Istvan

Moto – Cugetare: Iubirea, respectul și aprecierea publicului constituie cel mai binefăcător medicament pentru sufletul unui artist.

L-am cunoscut și apreciat pe tânărul artist plastic Tusai István din Cluj, la vernisajul unei expoziții organizate la Palatul Mogoșoaia, cu lucrarea plastică Dragă Bunică ,prilej în care a obținut premiul întâi la concursul internațional. Felicitări atunci, felicitări și acum când scriu despre domnia sa și arta sa plastică.

Când am făcut cunoștință cu pictorul Tusai István mi-am dat seama că este un artist deosebit prin forța sa creatoare plină de iubire spirituală; radiază determinare nu numai prin creațiile sale, ci mai ales prin persoana sa fizică. Cititorii educați ai publicației Independența Română – Independența prin cultură, după ce vor admira mai multe picturi de Tusai István îmi vor da dreptate.

Dar să-l lăsăm pe artist să se prezinte:

Numele meu este Tusai István (Tusai Isty), am 33 de ani și mi-am dedicat întreaga viață perfecționării tehnicilor de pictură și desen, cu o determinare ,şi apreciere adevărată pentru artă, începând contactul cu creionul încă din perioada de grădiniță.

Am studiat pictura și desenul clasic/tradițional timp de mulți ani, analizând cu atenție lucrările maeștrilor vechi și străduindu-mă să învăț tehnicile lor de unul singur, urmând studii intense  de perfecționare la prestigioasele academii de artă din Florența, câștigând numeroase premii la cele mai mari concursuri internaționale de artă figurativă. Printre lucrările mele puteți regăsi desene şi picturi pe foaie şi pe pânză.

În ultimii ani am vizitat Florența, fiind înconjurat de cei mai buni artiști ai lumii,de la care am dorit să învăț, deorece acolo am  găsit  încrederea ,susținerea ,aprecierea necesară și unde valoarea unui artist se măsoară în ani de studiu, carte, muncă ,technică, emoție și milioane de ore de practică.

Mă puteți contacta direct pentru orice fel de colaborare, expoziții ,chiar şi organizări de cursuri de artă despre technicile de desen şi pictură din Florența.

E-mail: tusai.isty@gmail.com

Facebook: facebook.com/tusaiistyart

Pictor Prof. Cojocaru Vergil-Cover

Contents